รัฐบาลไทย-ข่าวทำเนียบรัฐบาล-ก.เกษตรฯ จัดเวทีรวมพลเกษตรกรรุ่นใหม่ 20 จังหวัดภาคอีสาน
วันจันทร์ที่ 6 กุมภาพันธ์ 2560
ก.เกษตรฯ จัดเวทีรวมพลเกษตรกรรุ่นใหม่ 20 จังหวัดภาคอีสาน
ก.เกษตรฯ จัดเวทีรวมพลเกษตรกรรุ่นใหม่ 20 จังหวัดภาคอีสาน โชว์ของ  พร้อมก้าวสู่ยุคปฏิรูปไทยแลนด์ 4.0
พลเอกฉัตรชัยสาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดงานชุมนุมตลาดนัดวิชาการและนวตกรรมเกษตรกรรุ่นใหม่ภาคตะวันออกเฉียงเหนือประจําปี2560ณ ตําบลโนนทัน จ.หนองบัวลําภู ว่าตั้งแต่ปี 2541 ประชากรภาคเกษตรของไทยมีแนวโน้มลดลงประมาณ 400,000 คน ต่อปีเนื่องจากสาเหตุสําคัญหลายประการ อาทิไม่มีผู้สืบทอดในอาชีพเกษตร ย้ายสู่ภาคอุตสาหกรรมและภาคบริการในเขตเมืองเกษตรกรวัยทํางานลดลงเนื่องจากสังคมไทยกําลังจะเปลี่ยนแปลงไปสู่สังคมผู้สูงอายุกระทรวงเกษตรจึงจําเป็นต้องเร่งรัดสร้างและพัฒนาเกษตรกรรุ่นใหม่ ให้มีความรู้ ความสามารถมีความเข้มแข็ง และมีศักยภาพสูงในการผลิตทางการเกษตรทั้งเพื่อการบริโภคในประเทศและเพื่อการส่งออกทดแทนเกษตรกรรุ่นเก่าที่ลดลงและเพื่อเป็นบุคลากรที่สําคัญในภาคเกษตรกรรมต่อไป
“กระทรวงเกษตรฯโดยกรมส่งเสริมการเกษตร มีเป้าหมายพัฒนาเกษตรกรรุ่นใหม่ให้เป็นYoung Smart Farmer(YSF) เพื่อทดแทนเกษตรกรผู้สูงอายุและสร้างแรงจูงใจให้คนรุ่นใหม่หันมาทําการเกษตร ปัจจุบันมีเกษตรกรรุ่นใหม่ที่เข้าร่วมโครงการและ ผ่านการประเมินคุณสมบัติเป็นYoung Smart Farmer5,477 ราย ซึ่งเกษตรกรรุ่นใหม่จะต้องได้รับการประเมินศักยภาพและต้องผ่านคุณสมบัติด้านรายได้ไม่ต่ํากว่า 180,000 บาทต่อครัวเรือนต่อปี” พลเอกฉัตรชัย กล่าว
ด้านนายสมชาย ชาญณรงค์กุล อธิบดีกรมส่งเสริมการเกษตร กล่าวเพิ่มเติมถึงแนวทางการพัฒนาเกษตรกรรุ่นใหม่ว่า กรมส่งเสริมการเกษตรได้จัดให้มีการแลกเปลี่ยนเรียนรู้แบบผสมผสานระหว่างเกษตรกรและระหว่างเกษตรกรกับบุคคลต้นแบบ การศึกษาดูงาน การลงมือฝึกปฏิบัติจริงผ่านการเรียนรู้ผ่านสื่อสารสนเทศและสื่อออนไลน์ สู่ความเป็นSmart Farmerผ่านสื่อSocial MediaและMobile Applicationในการยกระดับระบบการตลาดสินค้าเกษตรพร้อมยกระดับสู่ประเทศผู้นําด้านเทคโนโลยีเกษตร ด้วยความสามารถของกลุ่มคนรุ่นใหม่ที่หันมาทําการเกษตรด้วยเทคโนโลยีและนวัตกรรมสอดคล้องกับโมเดลThailand4.0 สร้างการเปลี่ยนแปลงจากทําเกษตรแบบดั้งเดิมสู่การเกษตรสมัยใหม่ (ใช้นวัตกรรม วิทยาศาสตร์ เทคโนโลยี การวิจัยและพัฒนา แล้วต่อยอดเป็นกลุ่มอาหารเกษตรและเทคโนโลยีชีวภาพ ) เป็นplatformในการสร้างNew Startupsด้านเทคโนโลยีการเกษตร เพื่อมุ่งเปลี่ยนสินค้าเกษตรให้เป็นอาหารสุขภาพหรือผลิตภัณฑ์เสริมอาหารที่มีมูลค่าสูง
“ที่ผ่านมา กรมส่งเสริมการเกษตรมอบหมายให้สํานักงานส่งเสริมและพัฒนาการเกษตรที่ 4 จังหวัดขอนแก่น และสํานักงานส่งเสริมและพัฒนาการเกษตรที่ 7 จังหวัดนครราชสีมา มุ่งพัฒนาเกษตรกรรุ่นใหม่ ในภาคตะวันออกเฉียงเหนือ รวม 1,500 ราย ให้เกิดองค์ความรู้และนวัตกรรมที่เป็นประโยชน์สําหรับ การพัฒนาภาคการเกษตร รวมทั้งเกิดการสร้างเครือข่ายเกษตรกรรุ่นใหม่ เพื่อเป็นพลังในการปฏิรูปภาคการเกษตรนําไปสู่ความเป็นผู้นําทางการเกษตร มีความภาคภูมิใจ พึ่งพาตนเองได้ และเป็นที่พึ่งแก่เพื่อนเกษตรกร” นายสมชาย กล่าว
ด้านนายวิวิช พวงสวัสดิ์ ดิ์YSFต้นแบบของ ภาคอีสานตอนบน เปิดเผยว่า ปัจจุบันได้หันมาทําเกษตรผสมผสานแบบครบวงจรทั้งขายผลผลิต ขายพันธุ์ เช่น ผักหวานป่า มัลเบอร์รี่ กล้วย กล้วยปิ้งและแปรรูป น้ํามัลเบอร์รี่ และ ชาใบหม่อน ชาผักหวานป่าขณะเดียวกัน เปิดพื้นที่แปลงเป็นที่ฝึกอบรม เพื่อแลกเปลี่ยนเรียนรู้ด้านการเกษตรของสมาชิกเครือข่าย ที่มีแนวคิดในการทําเกษตรตรงกัน คือ ทําเกษตรโดยลดความเสี่ยง มีภูมิคุ้มกัน โดยพืชที่เราปลูก ต้อง กินได้ ต้องเอาไปขายที่ตลาดเองได้ กําหนดราคาเองได้ ต้องปลูกง่าย ดูแลง่าย และราคาดีปลูกพืชให้มีผลผลิตให้ขายได้ตลอดปีมีพืชรายได้ รายวัน พืชรายได้ รายเดือน พืชรายได้ รายปี พืชที่ต้องกินต้องใช้ และเลี้ยงสัตว์ ที่เราดูเลยได้ ง่าย คือ ปลา กุ้ง หอยเลี้ยงแบบธรรมชาติ โดยมีหน่วยงานของกระทรวงเกษตรฯ ร่วมมาสนับสนุนและพัฒนาผลผลิตให้ ได้ปริมาณที่สูง คุณภาพดี ราคาสูง ต้นทุนต่ํา รวมถึงสร้างเครือข่ายด้านเกษตรที่มีความเชี่ยวชาญหลายๆด้าน ( ดิน ปุ๋ย การแปรรูป การตลาด) เพื่อช่วยกันแลกเปลี่ยนเรียนรู้ พัฒนาให้สินค้าคุณภาพ ต้นทุนต่ํา เสริมกันทางด้านการตลาด ให้กันขายให้ของกันและกัน ซึ่งสร้างรายได้จากการทําเกษตรกรครบวงจรปัจจุบัน เดือนละ 40,000 - 100,000 บาท
--
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th